b'\n_START_ARTICLE_\nJohn Carver\n_START_SECTION_\nPelaajaura\n_START_PARAGRAPH_\nCarver syntyi Newcastlessa ja kasvoi Cruddas Parkissa. H\xc3\xa4n liittyi Montagu and North Fenham Boys Clubiin 9 -vuotiaana. T\xc3\xa4m\xc3\xa4n j\xc3\xa4lkeen h\xc3\xa4n teki 16 -vuotiaana sopimuksen kotikaupunkinsa joukkueen Newcastle Unitedin kanssa. H\xc3\xa4n teki ensimm\xc3\xa4isen ammattilaissopimuksensa seuran kanssa tammikuussa 1983, muttei ikin\xc3\xa4 pelannutkaan ottelua ennen kuin sopimus purettiin vuonna 1985._NEWLINE_Seuraavan kauden Carver pelasi Cardiff Cityss\xc3\xa4, jossa p\xc3\xa4\xc3\xa4si kent\xc3\xa4lle 13 ottelussa. H\xc3\xa4nen kausi sek\xc3\xa4 ammattilaisura p\xc3\xa4\xc3\xa4ttyiv\xc3\xa4t vain 20-vuotiaana reisivammaan. T\xc3\xa4m\xc3\xa4n j\xc3\xa4lkeen h\xc3\xa4n pelasi kuitenkin viel\xc3\xa4 alemmalla sarjatasolla Gatesheadissa vuodesta 1987 vuoteen 1990.\n_START_SECTION_\nNewcastle United, Leeds United ja Luton Town\n_START_PARAGRAPH_\nCarver toimi Bobby Robsonin apulaisvalmentajana Newcastle Unitedissa. Robsonin saatua potkut elokuussa 2004, Carver johdatti joukkueen ottelussa Blackburn Roversia vastaan 3-0 -voittoon, jonka h\xc3\xa4n omisti my\xc3\xb6hemmin Robsonille. Voitosta huolimatta Carver ei saanut pysyv\xc3\xa4\xc3\xa4 paikkaa joukkueen valmentajana, vaan se meni Graeme Sounessille, joka halusi tuoda joukkueeseen itse omat apulaisensa ja Carver joutui l\xc3\xa4htem\xc3\xa4\xc3\xa4n joukkueesta syyskuussa 2004._NEWLINE_Hein\xc3\xa4kuussa 2005 Leeds United nimesi Carverin uudeksi valmentajakseen korvaamaan Adrian Boothroydia, joka j\xc3\xa4tti seuran siirty\xc3\xa4kseen Watford FC:n uudeksi manageriksi. Carver oli osa joukkueen johtoryhm\xc3\xa4\xc3\xa4 yhdess\xc3\xa4 Kevin Blackwellin ja Sam Ellisin kanssa. Ellisin irtisanoutumisen vuoksi Carver ylennettiin toukokuussa 2006 apulaisvalmentajaksi._NEWLINE_Carverista tuli toisen kerran urallaan v\xc3\xa4liaikainen valmentaja, kun Leeds United antoi potkut Kevin Blackwellille seurauksena kauden huonosta aloituksesta. Carver juhli ensimm\xc3\xa4ist\xc3\xa4 voittoaan Binrmingham City\xc3\xa4 vastaan lukemin 3-2. Joukkue kuitenkin h\xc3\xa4visi Carverin johdon alaisena isoin lukemin useita otteluita, viimeisimp\xc3\xa4n\xc3\xa4 5-1 -tappio Luton Townille, jonka j\xc3\xa4lkeen seuran puheenjohtaja Ken Bates palkkasi valmennustiimiin Dennis Wisen ja Gus Poyetin. Carver j\xc3\xa4tti joukkueen 23. lokakuuta 2006 David Geddisin ottaessa lyhyeksi aikaa valmentajan teht\xc3\xa4v\xc3\xa4n._NEWLINE_Kevin Blackwellin tullessa Luton Townin johtoon, h\xc3\xa4n palkkasi Carverin avustajakseen yhdess\xc3\xa4 toisen aiemman Leeds -valmentajan Sam Ellisin kanssa. Lutonin k\xc3\xa4rsitty\xc3\xa4 suurista taloudellisista ongelmista, johto p\xc3\xa4\xc3\xa4tti myyd\xc3\xa4 pelaajia ja antoi my\xc3\xb6s potkut Carverille, Blackwellille ja Ellisille.\n_START_SECTION_\nToronto FC\n_START_PARAGRAPH_\n1. helmikuuta 2008 Carver palkattiin Major League Soccerissa pelaavaan Toronto FC:hen. H\xc3\xa4nen Newcastlen aikainen vanha yst\xc3\xa4v\xc3\xa4ns\xc3\xa4 Paul Winsper oli tammikuussa palkattu joukkueen kuntovalmentajaksi, joten kaksikko oli j\xc3\xa4lleen yhdess\xc3\xa4._NEWLINE_Huhtikuussa 2009 MLS antoi Carverille 750 dollarin sakot h\xc3\xa4nen arvosteltua tuomaritoiminnan tasoa 3-2 -tappioon p\xc3\xa4\xc3\xa4ttyneen ottelun j\xc3\xa4lkeen FC Dallasia vastaan. H\xc3\xa4n oli pois 1-0 -voittoon p\xc3\xa4\xc3\xa4ttyneest\xc3\xa4 kotiottelusta Chivas USAa vastaan ja erosi lopulta 25. huhtikuuta 2009 p\xc3\xa4iv\xc3\xa4\xc3\xa4 ennen ottelua Kansas City Wizardsia vastaan.\n_START_SECTION_\nPlymouth Argyle ja Sheffield United\n_START_PARAGRAPH_\nJoulukuussa 2009 Carver nimettiin apulaiseksi Plymouth Argylen p\xc3\xa4\xc3\xa4valmentaja Paul Marinerille. 14. tammikuuta 2010 Burnleyn manageri Brian Laws tarjosi Carverille mahdollisuutta liitty\xc3\xa4 Lancashiren valmentajaksi, mutta h\xc3\xa4n hylk\xc3\xa4si tarjouksen kertoen syyksi halunsa osoittaa kunnioituksensa Paul Marinerille sek\xc3\xa4 joukkueelleen._NEWLINE_Elokuussa 2010 Sheffield Unitedin manageri Gary Speed nimitti Carverin joukkueen valmentajaksi. Speed oli pelannut Carverin alaisena, kun t\xc3\xa4m\xc3\xa4 oli toiminut apulaisvalmentajana Newcastlessa. Carverin lis\xc3\xa4ksi joukkueeseen palkattiin my\xc3\xb6s Sam Ellis. Speedin siirrytty\xc3\xa4 Walesin maajoukkueen valmentajaksi, Carver nimitettiin j\xc3\xa4lleen v\xc3\xa4liaikaiseksi p\xc3\xa4\xc3\xa4valmentajaksi. H\xc3\xa4n j\xc3\xa4tti joukkueen 30. joulukuuta 2010, jolloin Micky Adams nimettiin h\xc3\xa4nen tilalleen.\n_START_SECTION_\nPaluu Newcastleen\n_START_PARAGRAPH_\n18. tammikuuta 2011 Newcastle ilmoitti Carverin olevan joukkueen uusi apulaismanageri kauden loppuun asti. Manageri Alan Pardew kertoi nimityksen olevan vain v\xc3\xa4liaikainen, jotta n\xc3\xa4ht\xc3\xa4isiin kuinka hyvin parin yhteisty\xc3\xb6 toimii. Heid\xc3\xa4n ty\xc3\xb6skentely toimi ja Carver sai 25. helmikuuta viiden ja puolen vuoden sopimuksen._NEWLINE_17. maaliskuuta 2013 Carver l\xc3\xa4hetettiin median eteen puoliajalla ottelussa Wigan Athleticia vastaan. T\xc3\xa4m\xc3\xa4 johtui h\xc3\xa4nen reaktiostaan Wigan -pelaaja Callum McManamania kohtaan, kun t\xc3\xa4m\xc3\xa4 oli taklannut kovaa Newcastlen puolustaja Massadio Ha\xc3\xafdaraa. H\xc3\xa4n n\xc3\xa4ki McManamanin paenneen tilanteesta ilman mink\xc3\xa4\xc3\xa4nlaista rangaistusta t\xc3\xa4m\xc3\xa4n taklattua Ha\xc3\xafdaraa. Carverille annettiin 1000 punnan sakko sek\xc3\xa4 varoitus._NEWLINE_Pardewin kiinnostuttua ty\xc3\xb6st\xc3\xa4 Crystal Palacessa, Carver nimettiin yhdess\xc3\xa4 Steve Stonen kanssa Newcastlen v\xc3\xa4liaikaiseksi valmentajaksi seuraaviin kahteen otteluun. Joukkue h\xc3\xa4visi niiss\xc3\xa4 Burnleylle Valioliigan sek\xc3\xa4 Leicester Citylle FA Cupin ottelussa. 26. tammikuuta 2015 ilmoitettiin, ett\xc3\xa4 Carver jatkaa v\xc3\xa4liaikaisena valmentajana kauden 2014-2015 loppuun asti. Viisi p\xc3\xa4iv\xc3\xa4\xc3\xa4 Carverin nimityksen j\xc3\xa4lkeen, h\xc3\xa4n voitti ensimm\xc3\xa4isen ottelunsa 31. tammikuuta Hull City\xc3\xa4 vastaan. T\xc3\xa4m\xc3\xa4n j\xc3\xa4lkeen seurasi kahdeksan per\xc3\xa4kk\xc3\xa4isen tappion putki, joka p\xc3\xa4\xc3\xa4ttyi 2. toukokuuta 2015. T\xc3\xa4m\xc3\xa4 oli seuran suurin tappioputki Valioliigassa. Raskaista tappioista huolimatta Carver uskoi edelleen olevansa liigan paras valmentaja, vaikka my\xc3\xb6hemmin v\xc3\xa4ittikin tiedotusv\xc3\xa4lineiden muunnelleen h\xc3\xa4nen sanojaan. Kauden viimeisess\xc3\xa4 ottelussa Newcastle voitti lukemin 2-0 West Hamin ja onnistui n\xc3\xa4in varmistamaan s\xc3\xa4ilymisens\xc3\xa4 Valioliigassa my\xc3\xb6s kaudella 2015-2016. 9. kes\xc3\xa4kuuta 2015 Carver sek\xc3\xa4 Steve Stone irtisanottiin ja Newcastle ilmoitti uudeksi p\xc3\xa4\xc3\xa4valmentajakseen Steve McClarenin.'